wickkiey/tamil-wikipedia-markdown huggingface dataset:
# கே. பி. கந்தசாமி



**கே. பி. கந்தசாமி** (9 மே 1931-1994) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும், தமிழ் நாளிதழான தினகரனின் நிறுவனரும் ஆவார். இவர் தி.மு.கவுக்கு ஆதரவாக தினகரன் நாளிதழை துவக்கி நடத்தினார். இவர் சி. பா. ஆதித்தனாரின் மருமகன் ஆவார். கந்தசாமி ஐந்தாவது தமிழக சட்டமன்றத்துக்கு தி.மு.க சார்பில் தேர்ந்தெடுக்கப்பட்டார். இவர் மீண்டும் 1989ஆம் ஆண்டு நடைபெற்ற தமிழ்நாடு சட்டமன்றத் தேர்தலில் திருச்செந்தூர் சட்டமன்றத் தொகுதியில் போட்டியிட்டு சட்டமன்ற உறுப்பினர் ஆனார்.. அப்போது அறநிலையத்துறை அமைச்சராக பதவி வகித்தார். வைகோ தி.மு.க வை விட்டு பிரிந்து ம. தி. மு. க வை துவக்கியபோது இவரும் தி.மு.கவிலிருந்து பிரிந்து வைகோவுடன் சென்றார். இவரின் மகன் கே. பி. கே. குமரன் என்பவராவார்.
# முதுகுளம் ஊராட்சி (ஆலப்புழை மாவட்டம்)

:தமிழ்நாட்டில் உள்ள ஊரைப் பற்றி அறிய, முதுகுளம் ஊராட்சி என்ற பக்கத்தைப் பார்க்கவும்.  

முதுகுளம் ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள கார்த்திகைப்பள்ளி வட்டத்துக்கு உட்பட்ட முதுகுளம் மண்டலத்தில் உள்ளது. இந்த ஊராட்சி 11.58 சதுரகிலோமீட்டர் பரப்பளவில் அமைந்துள்ளது.  

## சுற்றியுள்ள இடங்கள்
- கிழக்கு - பத்தியூர், சேப்பாடு ஊராட்சிகள்
- மேற்கு - ஆறாட்டுப்புழை ஊராட்சி
- வடக்கு - சிங்ஙோலி, முதுகுளம் ஊராட்சிகள்
- தெற்கு‌ - கண்டல்லூர் ஊராட்சி

## வார்டுகள்
1. சூளத்தெரு
1. வெட்டிக்குளங்கரை
1. முரிங்ஙச்சிறை
1. ஹைஸ்கூல்
1. கருணாமுற்றம்
1. மாம்மூடு
1. இலங்கம்
1. மாயிக்கல்
1. வாரணப்பள்ளில்
1. பாண்டவர் காவு‌
1. ஈரயில்
1. குரும்பக்கரை
1. கோபன்குளங்கரை
1. ஹோமியோ
1. கொல்லகல்

## விவரங்கள்
| மண்டலம் | முதுகுளம் |  |
| --- | --- | --- |
| பரப்பளவு | 11.58 சதுர கிலோமீட்டர் |  |
| மக்கள் தொகை | 21,178 |  |
| ஆண்கள் | 9754 |  |
| பெண்கள் | 11,424 |  |
| மக்கள் அடர்த்தி | 1829 |  |
| பால் விகிதம் | 1171 |  |
| கல்வியறிவு | 84.5% | } |
# ஆவணம்

**ஆவணம்** என்பது எண்ணங்களை எழுதியோ, வரைந்தோ காட்சிப்படுத்தும் கோப்பு ஆகும். ஆவணங்கள் காகிதத்தாளில் வெளிவந்தன. ஆவணங்களை கணினிக் கோப்புகளாக உருவாக்குவதும் உண்டு. இதற்கு எண்ணிம ஆவணத்தை எடுத்துக்காட்டாக கூறலாம். எண்ணங்களை சேமித்து வைத்தலை ஆவணப்படுத்தல் என்று குறிப்பிடுவர்.  

## வகைகள்
- கல்வித்துறை : ஆய்விதழ்
- வியாபாரம்: விலைச்சிட்டை, செயல்திட்ட வேண்டுகோள், ஒப்பந்தம், விரிதாள், பொருள் பாதுகாப்பு குறிப்பு தாள், நிதிக்கூற்றுக்கள்
- சட்டம்: நீதிமன்ற அழைப்பாணை, உரிமம்
- அரசு: வெள்ளை அறிக்கை
- ஊடகம்: திரைக்கதை
# அபூப்சாகர் விலங்குகள் சரணாலயம்



**அபூப்சாகர் விலங்குகள் சரணாலயம்** *(Abubshahar Wildlife Sanctuary)* என்பது இந்தியாவின் அரியானா மாநிலத்திலுள்ள சிர்சா மாவட்டத்தில் அமைந்துள்ள விலங்குகள் சரணாலயம் ஆகும்.  

## அமைவிடம் மற்றும் பரப்பளவு

11530.56 எக்டேர்களில் பரவியுள்ள இச்சரணாலயம் மந்தி தாப்வாலி நகருக்கு 10 கிலோமீட்டர் தொலைவில் தாப்வாலி-சங்கரியா சாலையில் இருக்கிறது.  
அரியானா அரசாங்கத்தின் அரசு வனத்துறை 1987 ஆம் ஆண்டு சனவரி 30 நாள் முதல் இச்சரணாலயத்தை அலுவல்பூர்வமாக விலங்குகள் சரணாலயம் என்று அறிவித்தது.  

## இச்சரணாலய விலங்குகள் சில
# ராபர்ட் ஃபுல்டன்



**ராபர்ட் ஃபுல்டன்**(நவம்பர் 14, 1765 - பிப்ரவரி 24, 1815) என்பவர் அமெரிக்காவைச் சேர்ந்த பொறியாளர் மற்றும் கண்டுபிடிப்பாளர் ஆவார். இவர் க்ளெர்மோன்ட் என்ற நீராவிக்கப்பலை உருவாக்கியமைக்காக பரவலாக அறியப்படுகிறார். 1800ஆம் ஆண்டு இவர் நடாலியஸ் என்ற நீர்மூழ்கியை உருவாக்குவதற்காக நெப்போலியன் போனபார்ட்டால் பணிக்கப்பட்டார். வரலாற்றில் இதுவெ முதல் நீர்மூழ்கிக் கப்பலாகும்.
# 1-அமினோயெத்தனால்



**1-அமினோயெத்தனால்** *(1-Aminoethanol)* என்பது CH<sub>3</sub>CH(NH<sub>2</sub>)OH.என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் ஓர் ஆல்கனோலமீன் என வகைப்படுத்தப்படுகிறது. குறிப்பாக இது 2 அமினோயெத்தனாலின் (எத்தனாலமீன்) வடிவ மாற்றியன் ஆகும். இவ்விரண்டு சேர்மங்களும் அமினோ குழுவின் அமைவிடத்தால் வேறுபடுகின்றன. 1-அமினோயெத்தனாலில் உள்ள மத்திய கார்பன் அணு நான்கு வெவ்வேறு பதிலிகளை கொண்டு இரண்டு முப்பரிமான மாற்றியன்களைப் பெற்றுள்ளது. வணிகரீதியாக வணிக முக்கியத்துவம் பெற்ற 2 அமினோயெத்தனால் போலவல்லாமல் 1 அமினோயெத்தனால் கோட்பாட்டு அளவிலான பயன்பாட்டையும் தூய்மையற்றதொரு சேர்மமாகவும் காணப்படுகிறது.  

அசிட்டால்டிகைடு மற்றும் நீர்த்த அமோனியா கரைசலில் 1-அமினோயெத்தனால் காணப்படுகிறது.
# ஜார்ஜ் டவுன், அசென்சன் தீவு



**ஜார்ஜ் டவுன்** என்பது அத்திலாந்திக்குப் பெருங்கடலில் அமைந்துள்ள அசென்சன் தீவின் தலைநகரமாகும். இது அசென்சன் தீவின் மேற்குக் கடற்கரையில் அமைந்துள்ளது. இந்நகரத்திற்கு ஐக்கிய இராச்சியத்தின் மூன்றாம் ஜோர்ஜின் நினைவாக ஜார்ஜ் டவுன் எனப் பெயர் சூட்டப்பட்டது. இங்கு தேவாலயம், கப்பல் துறை, ஓடுதளம், பல்பொருள் அங்காடி, அஞ்சல் நிலையம், உணவகம், மருத்துவமனை, நூலகம், காவல் நிலையம் ஆகியவை உள்ளன. எனினும் ஒரு பள்ளி கூட இங்கு இயக்கப்படவில்லை.
# மாராரிக்குளம் தெற்கு ஊராட்சி



மாராரிக்குளம் தெற்கு ஊராட்சி, இந்திய மாநிலமான கேரளத்தின் ஆலப்புழை மாவட்டத்துக்கு உட்பட்ட அம்பலப்புழை வட்டத்தில் ஆர்யாடு மண்டல ஊராட்சியில் உள்ளது. இது 19.07 சதுரகிலோமீர் பரப்பளவில் அமைந்துள்ளது.  

## சுற்றியுள்ள இடங்கள்
- தெற்கு‌ - ஆர்யாடு ஊராட்சி, தீயசேரி பொழி
- வடக்கு - கஞ்ஞிக்குழி, மாராரிக்குளம் தோடு
- கிழக்கு - தேசிய நெடுஞ்சாலையும் மண்ணஞ்சேரி ஊராட்சியும்
- மேற்கு - அரபிக்கடல்

## வார்டுகள்
| எண் | வார்டின் பெயர் |
| --- | --- |
| 1 | பொள்ளேத்தை மேற்கு |
| 2 | பொள்ளேத்தை கிழக்கு |
| 3 | வளவநாடு |
| 4 | பிரீத்திகுளங்கரை |
| 5 | கலவூர் |
| 6 | கலவூர் தெற்கு |
| 7 | வலிய கலவூர் |
| 8 | பழையகாடு |
| 9 | பாதிரப்பள்ளி |
| 10 | பாதிரப்பள்ளி தெற்கு |
| 11 | பூங்காவு கிழக்கு |
| 12 | பூங்காவு மேற்கு |
| 13 | செட்டிகாடு |
| 14 | பாட்டுகளம் |
| 15 | ஓமனப்புழை |
| 16 | செறிய பொழி |
| 17 | சர்வோதயபுரம் |
| 18 | காட்டூர் கிழக்கு |
| 19 | ஊராட்சி ஆபீஸ் |
| 20 | மங்கடக்காடு |
| 21 | கோர்த்துசேரி |
| 22 | வாழக்கூட்டம் பொழி |
| 23 | சாஸ்த்திரிபாகம் |

## விவரங்கள்
| மண்டலம் | ஆர்யாடு |  |
| --- | --- | --- |
| பரப்பளவு | 19.07 சதுர கிலோமீட்டர் |  |
| மக்கள் தொகை | 45,335 |  |
| ஆண்கள் | 22,423 |  |
| பெண்கள் | 22,912 |  |
| மக்கள் அடர்த்தி | 2377 |  |
| பால் விகிதம் | 1022 |  |
| கல்வியறிவு | 95% | } |
# நெடுமுடி ஊராட்சி


நெடுமுடி ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள குட்டநாடு வட்டத்தில் உள்ளது. இது 25.98 சதுரகிலோமீட்டர் பரப்பளவில் அமைந்துள்ளது.  

## சுற்றியுள்ள இடங்கள்
- கிழக்கு - சம்பக்குளம் ஊராட்சி
- மேற்கு - அம்பலப்புழை, புன்னப்ர ஆகிய ஊராட்சிகள்
- வடக்கு - கைநகரி ஊராட்சி
- தெற்கு‌ - தகழி ஊராட்சி

## வார்டுகள்
1. பொங்கா தெற்கு
1. பொங்கா
1. சேன்னங்கரி
1. நெடுமுடி
1. நெடுமுடி தெற்கு
1. தெக்கேமுறி வடக்கு
1. தெக்கேமுறி
1. சம்பக்குளம் வடக்கு
1. சம்பக்குளம்
1. மணப்ர
1. நடுபாகம்
1. வைஸ்யபாகம் தெற்கு
1. வைஸ்யபாகம் வடக்கு
1. செம்பும்புறம்
1. பழயகரி

## விவரங்கள்
| மண்டலம் | சம்பக்குளம் |  |
| --- | --- | --- |
| பரப்பளவு | 29.98 சதுர கிலோமீட்டர் |  |
| மக்கள் தொகை | 21,771 |  |
| ஆண்கள் | 10,706 |  |
| பெண்கள் | 11,065 |  |
| மக்கள் அடர்த்தி | 838 |  |
| பால் விகிதம் | 1034 |  |
| கல்வியறிவு | 97% | } |
# பாலமேல் ஊராட்சி



பாலமேல் ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள மாவேலிக்கரை வட்டத்தில் உள்ளது. இந்த ஊராட்சி 25.60 சதுர கிலோமீட்டர் பரப்பளவில் அமைந்துள்ளது.  

## சுற்றியுள்ள இடங்கள்
- கிழக்கு - பள்ளிக்கல் ஊராட்சி
- மேற்கு - நூறநாடு ஊராட்சி
- வடக்கு - பந்தளம் ஊராட்சி
- தெற்கு‌ - பள்ளிக்கல் ஊராட்சி, மாவேலிக்கரை தாமரைக்குளம் ஊராட்சிகள்

## வார்டுகள்
1. முதுகாட்டுகரை
1. பி எச் சி வார்டு
1. காவும்பாடு வார்டு
1. மற்றப்பள்ளி வார்டு
1. உளவுக்காடு வார்டு
1. குடசநாடு வார்டு
1. புலிக்குன்னு வார்டு
1. கஞ்சுகோடு வார்டு
1. ஆதிக்காட்டுகுளங்கரை வடக்கு வார்டு
1. ஆதிக்காட்டுகுளங்கரை டவுன் வார்டு
1. ஆதிக்காட்டுகுளங்கரை தெற்கு வார்டு
1. மாம்மூடு வார்டு
1. பய்யநல்லூர் வார்டு
1. பள்ளிக்கல் வார்டு
1. முகளுவிளை வார்டு
1. பணயில் வார்டு
1. பாக்ட்ரி வார்டு
1. எருமைக்குழி வார்டு
1. நூறநாடு‌ டவுன் வார்டு

## விவரங்கள்
| மண்டலம் | பரணிக்காவு |  |
| --- | --- | --- |
| பரப்பளவு | 25.6 சதுர கிலோமீட்டர் |  |
| மக்கள் தொகை | 29,471 |  |
| ஆண்கள் | 14,261 |  |
| பெண்கள் | 15,210 |  |
| மக்கள் அடர்த்தி | 1151 |  |
| பால் விகிதம் | 1067 |  |
| கல்வியறிவு | 92% | } |
# பள்ளிப்பாடு ஊராட்சி



பள்ளிப்பாடு ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள கார்த்திகப்பள்ளி வட்டத்தில் உள்ளது. இந்த ஊராட்சி 16.93 சதுர கிலோமீட்டர் பரப்பளவில் அமைந்துள்ளது.  

## சுற்றியுள்ள இடங்கள்
- கிழக்கு - செட்டிக்குளங்கரை, சென்னித்தலை, மான்னார் ஊராட்சிகள்
- மேற்கு - தேசிய நெடுஞ்சாலையும், ஹரிப்பாடு, கார்த்திகப்பள்ளி ஊராட்சிகள்
- வடக்கு - மான்னார், வீயபுரம் ஊராட்சிகள்
- தெற்கு‌ - சேப்பாடு ஊராட்சி

## வார்டுகள்
| எண் | வார்டு |
| --- | --- |
| 1 | வழுதானம் |
| 2 | புல்லம்படை |
| 3 | நீண்டூர் |
| 4 | வடக்கேக்கரை |
| 5 | கொடுந்தார் |
| 6 | தெக்கேக்கரை கிழக்கு |
| 7 | குரீத்தறை |
| 8 | நடுவட்டம் |
| 9 | கோட்டைக்ககம் |
| 10 | தெற்கும்முறி |
| 11 | புலியன்வயல் |
| 12 | ஈரிக்கல் |
| 13 | நங்கியார்குளங்கரை |
| 14 | அககுடி |
| 15 | வெட்டுவேனி |
| 16 | நெடுந்தறை |

## விவரங்கள்
| மண்டலம் | ஹரிப்பாடு |  |
| --- | --- | --- |
| பரப்பளவு | 16.93 சதுர கிலோமீட்டர் |  |
| மக்கள் தொகை | 23,606 |  |
| ஆண்கள் | 11,266 |  |
| பெண்கள் | 12,340 |  |
| மக்கள் அடர்த்தி | 1394 |  |
| பால் விகிதம் | 1095 |  |
| கல்வியறிவு | 100% | } |
# துறவூர் ஊராட்சி (ஆலப்புழை மாவட்டம்)

::எர்ணாகுளம் மாவட்டத்தில் உள்ள ஊரைப் பற்றி அறிய, துறவூர் ஊராட்சி (எர்ணாகுளம் மாவட்டம்) என்ற பக்கத்தைப் பார்க்கவும்.  

துறவூர் ஊராட்சி, இந்திய மாநிலமான கேரளத்தின் ஆலப்புழை மாவட்டத்தின் சேர்த்தலை வட்டத்தில் உள்ளது.  

## சுற்றியுள்ள இடங்கள்
- கிழக்கு - வேம்பநாட்டு ஏரி, பள்ளிப்புறம், வயலார் ஊராட்சிகள்
- மேற்கு - அரபிக்கடல்
- வடக்கு - குத்தியதோடு ஊராட்சி
- தெற்கு‌ - வயலார், பட்டணக்காடு ஊராட்சிகள்

## வார்டுகள்
1. பள்ளித்தோடு
1. ஆலுங்கல்
1. களரிக்கல்
1. துறவூர் டவுன்
1. எஸ். சி. எஸ். மேல்நிலைப்பள்ளி
1. ஆலும்வரம்பு
1. வளமங்கலம் வடக்கு‌
1. காடாதுருத்து
1. எஸ்.எச். சர்ச்
1. வளமங்கலம் தெற்கு‌
1. பழம்பள்ளிக்காவு
1. ஊராட்சி ஆபீஸ்
1. மில்ம பாக்டரி
1. புத்தன்காவு
1. மனக்கோடம்
1. இல்லிக்கல்
1. படிஞ்ஞாறே மனக்கோடம்
1. அன்னாபுரம்

## விவரங்கள்
| மண்டலம் | பட்டணக்காடு |  |
| --- | --- | --- |
| பரப்பளவு | 19.18 சதுர கிலோமீட்டர் |  |
| மக்கள் தொகை | 25,583 |  |
| ஆண்கள் | 12,549 |  |
| பெண்கள் | 13,034 |  |
| மக்கள் அடர்த்தி | 1334 |  |
| பால் விகிதம் | 1039 |  |
| கல்வியறிவு | 93% | } |
# வெண்மணி ஊராட்சி (ஆலப்புழை மாவட்டம்)

::இதே பெயரில் தமிழ்நாட்டில் உள்ள ஊரைப் பற்றி அறிய, வெண்மணி ஊராட்சி, திருவண்ணாமலை என்ற பக்கத்தைப் பார்க்கவும்.  

வெண்மணி ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள செங்கன்னூர் மண்டலத்தில் உள்ளது. இந்த ஊராட்சி 8.01 ச.கி.மீ பரப்பளவில் அமைந்துள்ளது.  

## சுற்றியுள்ள இடங்கள்
- கிழக்கு - பந்தனந்திட்டை மாவட்டத்தில் உள்ள குளநடை ஊராட்சி
- மேற்கு - செறியநாடு ஊராட்சி
- வடக்கு - முளக்குழை, ஆலா ஊராட்சிகள்
- தெற்கு‌ - நூறநாடு, பந்தளம் ஊராட்சிகள்

## வார்டுகள்
1. உளியந்தறை
1. கோடுகுளஞ்ஞிகரோடு
1. பாறச்சந்தை
1. சாங்கமலை
1. இல்லத்து மேப்புறம்
1. பூந்தலத்தாழம்
1. பொய்கை
1. கக்கடை
1. பூந்தல தெற்கு
1. வெண்மணி ஏறம்
1. புலக்கடவு
1. வெண்மணி கிழக்கும்முறி
1. படிஞ்ஞாறம்முறி
1. வரம்பூர்
1. வெண்மூணித்தாழம்

## விவரங்கள்
| மண்டலம் | செங்கன்னூர் |  |
| --- | --- | --- |
| பரப்பளவு | 18.01 சதுர கிலோமீட்டர் |  |
| மக்கள் தொகை | 20,326 |  |
| ஆண்கள் | 9662 |  |
| பெண்கள் | 10,664 |  |
| மக்கள் அடர்த்தி | 1129 |  |
| பால் விகிதம் | 1104 |  |
| கல்வியறிவு | 94 | } |
# சுபோரெரின் விதி

**சுபோரெரின் விதி** *(Spörer's law)* சூரியச் சுழற்சியின் போது சூரியப்புள்ளிகளின் அட்சரேகை மாறுபாடுகளை கணிக்கிறது. 1861 ஆம் ஆண்டில் ஆங்கிலேய வானியலாளர் ரிச்சர்டு கிரிசுடோபர் காரிங்டன் இதைக் கண்டறிந்தார் . செருமன் வானியலாளர் குசுடாவ் சுபோரெர், காரிங்டனின் கண்டுபிடிப்பை மேலும் சீரமைத்தார்.  

ஒரு சூரியப்புள்ளி சுழற்சி தொடங்கும்போது சூரியப்புள்ளிகள் சூரியனின் மேற்பரப்பில் 30° முதல் 45° அட்சத்தில் தோற்றம் பெற முனைகின்றன. தொடரும் சுழற்சிக் காலங்களில் இச்சூரியப் புள்ளிகள் மேலும் மேலும் தாழ்வான அட்சத்தில் தோற்றமளித்து சராசரியாக சூரிய அதிகப்பட்சத்தில் 15° அட்ச அளவை எட்டும் வரை குறைகிறது. இச்சராசரி அட்சரேகை அளவானது பின்னர் படிப்படியாக சுமார் 7° அட்சரேகை தோற்றம் வரை குறைந்து பழைய சூரியப்புள்ளிகள் மங்குகின்றன. புதிய சுழற்சியின் துவக்கமாக உயர் அட்சரேகை அளவுகளில் சூரியப்புள்ளிகள் மீண்டும் தோன்றுகின்றன.  

| } |
| --- |
# அம்பாலா சதார்



**அம்பாலா சதார்** *(Ambala Sadar)* என்பது இந்தியாவின் அரியானா மாநிலத்தில் உள்ள அம்பாலா மாவட்டத்தில் இருக்கும் ஒரு நகரம் மற்றும் நகராட்சி மன்றம் ஆகும்.  

## புவியியல் அமைப்பு

30.33477° வடக்கு 76.84335° கிழக்கு என்ற அடையாள ஆள்கூறுகளில் அம்பாலா சதார் நகரம் பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி அம்பாலா சதார் நகரத்தின் மக்கள் தொகை 1,06,378 ஆகும். இத்தொகையில் 52 சதவீதத்தினர் ஆண்கள் மற்றும் 48 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 77% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 54% ஆகவும் பெண்களின் படிப்பறிவு சதவீதம் 46% ஆகவும் இருந்தது.மக்கள் தொகையில் 11% எண்ணிக்கையினர் ஆறு வயதுக்கு குறைந்தவர்களாக இருந்தனர்.
# பாபியால்



**பாபியால்** *(Babiyal)* என்பது இந்தியாவின் அரியானா மாநிலத்தில் உள்ள அம்பாலா மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

30.35628° வடக்கு 76.86882° கிழக்கு என்ற அடையாள ஆள்கூறுகளில் பாபியால் பரவியுள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி அம்பாலா சதார் நகரத்தின் மக்கள் தொகை 21,650 ஆகும். இத்தொகையில் 52 சதவீதத்தினர் ஆண்கள் மற்றும் 48 சதவீதத்தினர் பெண்கள் ஆவர். மக்கள் தொகையில் 12% எண்ணிக்கையினர் 6 வயதுக்கு உட்பட்டவர்கள் ஆவர்.
# கர்தான்



**கர்தான்** *(Kardhan)* என்பது இந்தியாவின் அரியானா மாநிலத்தில் உள்ள அம்பாலா மாவட்டத்தில் இருக்கும் ஓர் கணக்கெடுப்பில் உள்ள ஊர் ஆகும்.  

## புவியியல் அமைப்பு
30.32146° வடக்கு 76.85533° கிழக்கு என்ற அடையாள ஆள்கூறுகளில் கர்தான் பரவியுள்ளது.  

## மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கர்தான் நகரத்தின் மக்கள் தொகை 9,579 ஆகும். இத்தொகையில் 54 சதவீதத்தினர் ஆண்கள் மற்றும் 46 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 72% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 77% ஆகவும் பெண்களின் படிப்பறிவு சதவீதம் 67% ஆகவும் இருந்தது. மக்கள் தொகையில் 13% எண்ணிக்கையினர் 6 வயதுக்கு உட்பட்டவர்கள் ஆவர்.
# டேல் கார்னெகி



**டேல் ஆர்பைசான் கார்னெகி** (*Dale Harbison Carnegie*) என்பவர் (நவம்பர் 24, 1888 - நவம்பர் 1, 1955) ஒரு அமெரிக்க எழுத்தாளர் ஆவார். மிசௌரியில் ஒரு ஏழ்மையான விவசாயக் குடும்பத்தில் பிறந்த இவர், நண்பர்களை வெல்வது எப்படி?(*How to Win Friends and Influence People* 1936), லிங்கன் - அறியப்படாதவை (*Lincoln the Unknown* 1932) போன்ற பல புகழ்பெற்ற நூல்களை எழுதியுள்ளார்.
# பனிப்போர் சேதங்கள்


**பனிப்போர் சேதங்கள்** என்பது பனிப்போரினால் ஏற்பட்ட உயிரிழப்புகள், காயங்கள், பொருளாதார சேதங்கள் போன்றவற்றைக் குறிக்கும்.  

## உயிரழப்புகளும் காயங்களும்
| எண் | போரின் பெயர் | காலம் (கி.பி. யில்) | உயிரழப்பு | காயம் பட்டோர் |
| --- | --- | --- | --- | --- |
| 1 | வியட்நாம் போர் | 1955 - 1975 | 2 இலட்சம் - 38 இலட்சம் |  |
| 2 | கொரியப் போர் | 1950 - 1953 | 5.5 இலட்சம் | 5.5 - 8 இலட்சம் |
| 3 | சீன உள்நாட்டுப்போர் | 1946 - 1950 | 17. 5 இலட்சம் |  |
| 4 | சோவியத்து - ஆப்கன் போர் | 1976 - 1989 | 8.5 - 15 இலட்சம் | } |

## மேற்கோள்களும் குறிப்புகளும்
# புல்வாமா மாவட்டம்



**புல்வாமா மாவட்டம்** (*Pulwama district*), இந்தியாவின் சம்மு காசுமீர் மாநிலத்தின் இருபத்தி இரண்டு மாவட்டங்களில் ஒன்றாகும். இம்மாவட்டத்தின் தலைமையிடம் புல்வாமா நகரமாகும்.  

## மாவட்ட நிர்வாகம்
*புல்வாமா மாவட்டம்* 1086 சதுர கிலோமீட்டர்கள் பரப்பளவு கொண்டதாகும். இம்மாவட்டத்தில் அவந்திபோரா, பாம்போரா, புல்வாமா மற்றும் டிரால் போன்ற நான்கு வருவாய் வட்டங்களைக் கொண்டுள்ளது.  
மேலும் இம்மாவட்டம் டிரால், கெல்லர், பாம்போரா, புல்வாமா மற்றும் கக்கபோரா என ஐந்து ஊராட்சி ஒன்றியங்களை கொண்டுள்ளது.  

## மாவட்ட எல்லைகள்
புல்வாமா மாவட்டத்தின் வடக்கில் ஸ்ரீநகர் மாவட்டம், தெற்கில் குல்காம் மாவட்டம், மேற்கில் பட்காம் மாவட்டம், தென்மேற்கில் சோபியான் மாவட்டம், கிழக்கில் அனந்தநாக் மாவட்டம் எல்லைகளாக கொண்டுள்ளது.  

## அரசியல்
புல்வாமா மாவட்டம் டிரால், பாம்போரா, புல்வாமா, இராஜ்போரா என நான்கு சட்டமன்ற தொகுதிகளை கொண்டுள்ளது.  

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி புல்வாமா மாவட்டத்தின் மொத்த மக்கள் தொகை 5,60,440 ஆக உள்ளது. மக்கள் தொகை அடிப்படையில், 640 இந்திய மாவட்டங்களில் புல்வாமா மாவட்டம் 535வது இடத்தில் உள்ளது. மொத்த மக்கள் தொகையில் ஆறு வயதிற்கு உட்பட்டவர்கள் 53,234 ஆக உள்ளனர். இம்மாவட்டத்தின் மக்கள்தொகை அடர்த்தி ஒரு சதுர கிலோ மீட்டருக்கு 516 ஆக உள்ளது. பாலின விகிதம் ஆயிரம் ஆண்களுக்கு 912 பெண்கள் வீதம் உள்ளனர். எழுத்தறிவு 63.48% விழுக்காடாக உள்ளது. ஆண்களின் எழுத்தறிவு 74.36% ஆகவும், பெண்களின் எழுத்தறிவு 51.80% ஆகவும் உள்ளது.  
## தொடருந்து நிலையங்கள்
புல்வாமா மாவட்டத்தில் உள்ள 4 தொடருந்து நிலையங்களான அவந்திபுரா தொடருந்து நிலையம், கக்கபோரா தொடருந்து நிலையம், பம்போர் தொடருந்து நிலையம் தொடருந்து நிலையங்கள் காஷ்மீர் பள்ளத்தாக்கில் உள்ள சிறிநகர், பட்காம், பாரமுல்லா, அனந்தநாக், இராம்பன், பனிஹால் போன்ற முக்கிய நகரங்களுடன் ஜம்மு-பாரமுல்லா இருப்புப் பாதை மூலம் இணைக்கிறது.  

## இதனையும் காண்க
- ஜம்மு காஷ்மீர் மாவட்டப் பட்டியல்
# வார்ப்புரு:கணிதக் கோவைகள்

<noinclude>பல்வகையான கணிதக்கோவைகளின் பாகங்களை இந்த அட்டவணை தருகிறது.  
</noinclude>{|  
|-  
! |  
! எண்கணிதக் கோவைகள்  
! பல்லுறுப்புக்கோவைகள்  
! இயற்கணிதக் கோவைகள்  
! மூடிய-வடிவக் கோவைகள்  
! பகுமுறைக் கோவைகள்  
! கணிதக் கோவைகள்  
|-  
! மாறிலி  
| || || || || ||  
|-  
! மாறி  
| || || || || ||  
|-  
! அடிப்படை எண்கணிதச் செயல்  
| || || || || ||  
|-  
! தொடர் பெருக்கம்  
| || || || || ||  
|-  
! முழுஎண் அடுக்கு  
| || || || || ||  
|-  
! N-ஆம் மூலம்  
| || || || || ||  
|-  
! விகிதமுறு அடுக்கு  
| || || || || ||  
|-  
! விகிதமுறா அடுக்கு  
| || || || || ||  
|-  
! மடக்கை  
| || || || || ||  
|-  
! முக்கோணவியல் சார்பு  
| || || || || ||  
|-  
! நேர்மாறு முக்கோணவியல் சார்பு  
| || || || || ||  
|-  
! அதிபரவளையச் சார்பு  
| || || || || ||  
|-  
! நேர்மாறு அதிபரவளையச் சார்பு  
| || || || || ||  
|-  
! காமா சார்பு  
| || || || || ||  
|-  
! பெசல் சார்பு  
| || || || || ||  
|-  
! சிறப்புச் சார்பு  
| || || || || ||  
|-  
! தொடரும் பின்னம்  
| || || || || ||  
|-  
! முடிவிலாத் தொடர்கள்  
| || || || || ||  
|-  
! முறையான அடுக்குத் தொடர்  
| || || || || ||  
|-  
! வகையீடு  
| || || || || ||  
|-  
! எல்லை  
| || || || || ||  
|-  
! தொகையீடு  
| || || || || ||  
|-  
|}<noinclude>  

</noinclude>
# பெப்ரவரி 2016


**பெப்ரவரி 2016** (*February 2016*), 2016 நெட்டாண்டின் இரண்டாவது மாதமாகும்.  
__TOC__  
## நிகழ்வுகள்

## இறப்புகள்
- பெப்ரவரி 9 - சுசில் கொய்ராலா, நேபாளத்தின் 37வது பிரதமர் (பி. 1939)
- பெப்ரவரி 11 - பூ. ம. செல்லத்துரை, ஈழத்து எழுத்தாளர் (பி. 1936)
- பெப்ரவரி 13 - ஏ. நடராஜன், தமிழக எழுத்தாலர் (பி. 1938)
- பெப்ரவரி 13 - ஓ. என். வி. குறுப்பு, மலையாளக் கவிஞர் (பி. 1931
- பெப்ரவரி 16 - புத்துருசு புத்துருசு காலீ, முன்னாள் ஐநா பொதுச் செயலாளர் (பி. 1922)
- பெப்ரவரி 17 - எஸ். ரி. அரசு, ஈழத்து நாடகக் கலைஞர் (பி. 1926)
- பெப்ரவரி 19 - ஹார்ப்பர் லீ, அமெரிக்க எழுத்தாளர் (பி. 1926)
- பெப்ரவரி 19 - உம்பெர்த்தோ எக்கோ, இத்தாலிய எழுத்தாளர், மெய்யியலாளர் (பி. 1932)
- பெப்ரவரி 25 - ஆல்பிரட் இ மான், அமெரிக்கத் தொழிலதிபர் (பி. 1925)
- பெப்ரவரி 27 - விசுவா வர்ணபால, இலங்கை அரசியல்வாதி (பி. 1936)
- பெப்ரவரி 28 - செங்கை ஆழியான், ஈழத்து எழுத்தாளர் (பி. 1941)
- பெப்ரவரி 28 - குமரிமுத்து, தமிழத் திரைப்பட நடிகர்
# 1537



ஆண்டு **1537** (MDXXXVII) பழைய யூலியன் நாட்காட்டியில் திங்கட்கிழமையில் துவங்கிய சாதாரண ஆண்டு ஆகும்.  

## நிகழ்வுகள்
- சனவரி - இங்கிலாந்தின் எட்டாம் ஹென்றிக்கு எதிராக ரோமன் கத்தோலிக்கர்கள் கிளர்ச்சியில் ஈடுபட்டனர்.
- மார்ச் 12 - பிரேசிலில் ரெசிஃபி நகரம் போர்த்துக்கீசரினால்ல் நிறுவப்பட்டது.
- சூன் 2 - புதிய உலகத்தின் பழங்குடியினர் அடிமைப்படுத்தப்படுவதோ அல்லது சூறையாடப்படுவதோ குற்றம் என திருத்தந்தை மூன்றாம் பவுல் அறிவித்தார்.
- சூன் 24 - பிரான்சிஸ் சவேரியார் குருவானவராகத் திருநிலைப்படுத்தப்பட்டார்.
- எசுப்பானியர் உருளைக் கிழங்கை ஐரோப்பாவில் அறிமுகப்படுத்தினர்.
- பெங்களூரின் நவீன வரலாறு ஆரம்பம்.

## பிறப்புகள்

## இறப்புகள்
# 1538



ஆண்டு **1538** (MDXXXVIII) பழைய யூலியன் நாட்காட்டியில் செவ்வாய்க்கிழமையில் துவங்கிய சாதாரண ஆண்டு ஆகும்.  

## நிகழ்வுகள்
- பெப்ரவரி 24 - புனித உரோமைப் பேரரசன் முதலாம் பெர்டினாண்டுக்கும், உதுமானியப் பேரரசுக்கும் இடையில் அமைதி ஒப்பந்தம் உருவானது. இதன் படி, சாபோல்யா அங்கேரியின் அரசனாக அங்கீகரிக்கப்பட்டான். அங்கேரிப் பேரரசின் வடக்கு, மேற்குப் பகுதிகள் பெர்டினாண்டின் வசம் வந்தன.
- ஆகத்து 6 - கொலொம்பியாவின் பொகோட்டா நகரம் உருவாக்கப்பட்டது.
- மிங் அரசமரபுக் காலத்தில் முதற்தடவையாக சீனாவின் மத்திய, தென்கிழக்குப் பகுதிகளில் பத்தாண்டுகள் நீடித்த கடுமையான வறுமை, மற்றும் தொற்றுநோய்கள் ஏற்பட்டன.
- சீனாவில் ஆழிப்பேரலையால் பெரும் சேதம் ஏற்பட்டது.
- தூத்துக்குடி, பனிமய மாதா பேராலயம் கட்டப்பட்டது.

## பிறப்புகள்
- அக்டோபர் 2 - சார்லஸ் பொரோமெயோ, புனிதர் (இ. 1584)

## இறப்புகள்
# பூக்கம்



**பூக்கம் (தாவரம்)** (தாவர வகைப்பாடு : *Schleichera oleosa*) இந்த சோபீஸ்பெரி என்ற தாவர வகையைச்சார்ந்த செபென்டெசிஎ (Sapindaceae) என்ற குடும்பத்தைதழுவிய ஒரு மரம் ஆகும். இது ஒரு பூக்கும் தாவரம் ஆகும். இத்தாவரம் இந்தியத் துணைக்கண்டம் மற்றும் தென்கிழக்காசியாவின் பல பகுதிகளில் காணப்படுகிறது.
# இராஜ கண்ணப்பன்


**இராஜ கண்ணப்பன்** (*R. S. Raja Kannappan*) (**எஸ். கண்ணப்பன்** என்றும் அழைக்கப்படுகிறார்) என்பவர் தமிழக அரசியல்வாதியும், தற்போதைய சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தின் சார்பில் திருப்பத்தூர் தொகுதியில் இருந்து 1991 ஆண்டு சட்டமன்றத்திற்குத் தேர்ந்தெடுக்கப்பட்டார். இவர் பொதுப்பணித்துறை அமைச்சராக ஜெ. ஜெயலலிதாவின் அமைச்சரவையில் 1991-1996 ஆண்டைய காலகட்டத்தில் இருந்தார். பிறகு மக்கள் தமிழ் தேசம் என்ற தனிக்கட்சியை துவக்கினார். பின்னர் 2001 ஆண்டு சட்டமன்ற தேர்தலில், திமுகவுடன் கூட்டணி அமைத்து போட்டியிட்டார். 2006, ஆண்டு தனது கட்சியை கலைத்துவிட்டு தி.மு.கவில் இணைத்தார். 2006 சட்டமன்றத் தேர்தலில் திமுக, சார்பில் இளையான்குடியில் போட்டியிட்டு வென்றார். பிப்ரவரி 2009 இல் தி.மு.க சார்பில் போட்டியிட்டு வென்ற சட்டமன்ற உறுப்பினர் பதவியை விட்டு விலகி, அனைத்திந்திய அண்ணா திராவிட முன்னேற்றக் கழகத்தில் மீண்டும் இணைந்து, 2009 நாடாளுமன்றத் தேர்தலில், சிவகங்கை நாடாளுமன்றத் தொகுதியில் அஇஅதிமுக சார்பில் போட்டியிட்டு, இந்திய தேசிய காங்கிரசின் வேட்பாளரான ப. சிதம்பரத்திடம் தோல்வியுற்றார்..  

பின்னர் அஇஅதிமுகவிலிருந்து விலகி மீண்டும் திமுகவில் இணைந்தார். 2021 தமிழ்நாடு சட்டமன்றத் தேர்தலில், இராமநாதபுரம் மாவட்டம், முதுகுளத்தூர் தொகுதியில் திராவிட முன்னேற்றக் கழக வேட்பாளராக போட்டியிட்டார். இத்தேர்தலில் 1,01,901 வாக்குகள் பெற்று தமிழக சட்டமன்ற உறுப்பினராகத் தேர்ந்தெடுக்கப்பட்டார். பின்னர் 2021, மே 7 அன்று போக்குவரத்துத்துறை அமைச்சசராக பதவியேற்றார். பிறகு, 29 மார்ச்சு 2022 அன்று முதல் பிற்படுத்தப்பட்டோர் நலத்துறை அமைச்சராக பொறுப்பு மாற்றப்பட்டுள்ளார்.  

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 2021 | முதுகுளத்தூர் | திமுக | 101901 | 46.06 |  |
| 1991 | திருப்பத்தூர் | அதிமுக | 63297 | 63.89 | } |
# சுமாத்திரா யானை


**சுமாத்திரா யானை** *(Sumatran elephant:Elephas maximus sumatranus)* என்பது ஆசிய யானை இனத்தின் மூன்று உப இனங்களில் ஒன்றாகும். இதன் அறிவியல் பெயர் *எலிபாஸ் மக்சிமஸ் சுமாத்திரஸ்* என்பதாகும். இந்த யானை இனமானது இந்தோனேசியா மற்றும் சுமாத்திரா ஆகிய பிரதேசங்களுக்கு உரித்தானதாகும்.  

2011 ஆம் ஆண்டில் பன்னாட்டு இயற்கைப் பாதுகாப்புச் சங்கத்தினால் சுமாத்திர யானை இனம் மிக அருகிய இனமாக பிரகடனப்படுத்தப்பட்டது.  

## பொது

வாழ்விடத்திற்கான பற்றாக்குறை, களவாடப்படல், இடப்பற்றாக்குறை ஆகிய காரணங்களினால் இவை அருகி வருகின்றன. இவற்றின் 69 வீதமான வாழிடங்கள் 25 வருடங்களில் அழிக்கப்பட்டுள்ளன.  

## பண்புகள்

இவ்வகை யானைகளில் ஆண் யானைகள் பெண் யானைகளை விடப் பெரியதாக இருக்கின்றன. இவை ஆப்பிரிக்க யானைகளையும் விட சிறியவை ஆகும். சுமாத்திர பெண் யானைகளிற்கு தந்தங்கள் கட்டையாகவோ அல்லது இல்லாமலோ இருக்கின்றன.  

இவற்றின் சராசரி உயரம் 2 தொடக்கம் 3.2 மீற்றர்கள் ஆகும். அத்துடன் இவற்றின் சராசரி எடை 2 தொடக்கம் 4 தொன்கள் ஆகும். இலங்கை, இந்திய யானைகளை விடவும் இவற்றின் தோலின் நிறம் மிகவும் மெல்லியனவாக அமைந்துள்ளன.
# சூரியச் சுழற்சி 19



**சூரியச் சுழற்சி 19** *(Solar cycle 19)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பத்தொன்பதாவது சூரியச் சுழற்சியாகும். இச்சுழற்சி 1954 ஆம் ஆண்டு ஏப்ரல் மாதம் தொடங்கி 1964 ஆம் ஆண்டு அக்டோபர் மாதம் வரையில் 10.5 ஆண்டுகளுக்கு நீடித்ததது. இச்சுழற்சிக் காலத்தின் உச்சத்தில் அனைத்துலக புவியியற்பியல் ஆண்டு அனுசரிக்கப்பட்டது.  

பனிரெண்டு மாதங்களின் சராசரி அடிப்படையில், சூரியச் சுழற்சி 12 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 201.3 (பதிவுகளில் இதுவே அதிகப்பட்சம்)) எண்ணிக்கையும் (மார்ச்சு1958) குறைந்த பட்சமாக 9.6 என்ற எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 227 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.  

## தீவிர நிகழ்வுகள்

பிப்ரவரி 1956 ல் ஏற்பட்ட புவிகாந்தப்புயல் வானொலி தகவல் தொடர்பில் தலையிட்டு இட்ர்பாட்டை உண்டாக்கியது. மற்றும் ஆங்கிலேய நாட்டின் தொடர்பு இழந்த நீர்மூழ்கி கப்பல் அச்சரானைத் தேடும் படலமும் இதனால் நிகழ்ந்தது.  

11 1958 ஆம் ஆண்டு பிப்ரவரி 11 அன்று நிகழ்ந்த செறிவான சிவப்பு வைகறைக் காட்சிகள் ஐரோப்பாவின் மக்களிடம் பீதியை உண்டாக்கியது. இதே காட்சி அமெரிக்காவின் பல நகரங்களிலும் இதுவரை தென்புறத்தில் 40 பாகை அட்சரேகைப் பகுதிகளில் தென்பட்டது. இந்த புவிகாந்தப் புயல் வட அமெரிக்கா முழுவதிலும் வானொலி ஒலிபரப்பில் ஒரு இருட்டடிப்பை ஏற்படுத்தியது.  

1960 ஆம் ஆண்டு நவம்பர் மாதம் 13 மற்றும் 1961 ஆம் ஆண்டு அக்டோபர் 1 ஆகிய நாட்களில் இதுபோன்ற வைகறை காட்சிகள் நியூயார்க் நகரம் முழுவதும் காணப்பட்டது
# தரைவாழ் விலங்கு


**தரைவாழ் விலங்கு** (Terrestrial animal) என்பது தரையில் வாழும் விலங்குகளைக் குறிக்கும். நாய், பூனை, எறும்பு, ஈமியூ ஆகியன தரைவாழ் விலங்குகளிற்கான ஒரு சில உதாரணங்களாகும். தரைவாழ் விலங்கு எனும் இப்பதமானது ஈரூடகவாழிகள், நீர்வாழ் விலங்கு போன்றவற்றிடமிருந்து குறிப்பிட்ட ஓர் உயிரினத்தைப் பிரித்துக்காட்டுவதற்குப் ப்யன்படுத்தப்படுகின்றது. மனிதனின் பண்டைக் கால நிகழ் வுகளில் தரை வழிப் படையெடுப்பும் ஒன்றாகும். அவ்வாறு முதுகுநாணிகள், கணுக்காலிக்கள் என பல பலம் பொருந்திய கூட்டணியாக தரைவாழ் விலங்குகள் அமைகின்றன. தரைவாழ் விலங்குகளின் சீல், பென்குயின் போன்றவை நிலத்தில் நடமாடுபவையாகவும் நீரில் உணவைப் பெற்றுக் கொள்பவையாகவும் அமைந்திருப்பதன் போதிலும் இவை தரைவாழ் விலங்குகளாகவே கொள்ளப்படுகின்றன.
# சம்பா மாவட்டம், ஜம்மு காஷ்மீர்



**சம்பா மாவட்டம்** (Samba District), இந்தியாவின் ஜம்மு காஷ்மீர் மாநிலத்தின்,  
ஜம்மு மாவட்டத்தின் சில பகுதிகளைக் கொண்டு புதிதாக 2008ஆம் ஆண்டில் உருவாக்கப்பட்ட மாவட்டமாகும். ஜம்மு மண்டலத்தில் உள்ள பத்து மாவட்டங்களில் சம்பா மாவட்டமும் ஒன்றாகும். இதன் தலைமையிடம் சம்பா ஆகும்.  

## மாவட்ட எல்லைகள்
வடகிழக்கில் உதம்பூர் மாவட்டம், தெற்கிலும் மேற்கிலும் பாகிஸ்தான், தென்கிழக்கில் கதுவா மாவட்டம், வடமேற்கில் ஜம்மு மாவட்டம் எல்லைகளாக கொண்டுள்ளது சம்பா மாவட்டம்.  

## நிர்வாகம்
904 சதுர கிலோ மீட்டர் பரப்பளவு கொண்ட சம்பா மாவட்டம் சம்பா, விஜய்பூர், புர்மண்டல், காக்வால் என நான்கு வருவாய் வட்டங்களைக் கொண்டுள்ளது. மேலும் ஊரக வளர்ச்சிக்காக சம்பா, விஜய்பூர், புர்மண்டல், காக்வால் என நான்கு ஊராட்சி ஒன்றியங்களை கொண்டுள்ளது. ஊராட்சி ஒன்றியங்கள் பல கிராமப் பஞ்சாயத்துகளை கொண்டுள்ளது. சம்பா மாவட்டத்தின் பெரிய கிராமம் *ராஜ்புரா* கிராமம் ஆகும்.  

## அரசியல்
இந்த மாவட்டத்தில் சம்பா, விஜய்பூர் என இரண்டு சட்டமன்ற தொகுதிகளை கொண்டுள்ளது. அதில் சம்பா சட்டமன்ற தொகுதி பட்டியல் சமூகத்தினருக்கு ஒதுக்கப்பட்டுள்ளது.சம்பா மாவட்டத்தின் இந்த இரண்டு சட்டமன்ற தொகுதிகளும் ஜம்மு நாடாளுமன்ற தொகுதிக்கு உட்பட்டவை.  

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி சம்பா மாவட்டத்தின் மொத்த மக்கள் தொகை 318,898 ஆக உள்ளது. மொத்த மக்கள் தொகையில் ஆண்கள் 169,124 ஆகவும் மற்றும் பெண்கள் 149,774 ஆகவும் உள்ளனர். ஆண் - பெண் பாலின விகிதம் ஆயிரம் ஆண்களுக்கு 886 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 353 நபர்கள் வீதம் உள்ளனர். எழுதப்படிக்க தெரிந்தவர்கள் 2,28,139 ஆக உள்ளனர். எழுத்தறிவு 81.41% ஆக உள்ளது. ஆண்கள் எழுத்தறிவு 88.41% ஆகவும், பெண்களின் படிப்பறிவு 73.64% ஆகவும் உள்ளது. ஆறு வயதிற்கு உட்பட்டவர்கள் 38,669 ஆக உள்ளனர்.  

## சமயம்
சம்பா மாவட்டத்தில் இந்துக்களின் எண்ணிக்கை 2,75,311 (86.33 %) ஆகவும், இசுலாமியர்களின் தொகை 22,950 ஆகவும், சீக்கியர்களின் தொகை 17,961 ஆகவும் உள்ளனர்.  

## போக்குவரத்து வசதிகள்
### சாலைப் போக்குவரத்து
தேசிய நெடுஞ்சாலை 1எ சம்பா மாவட்டத்தை மாநிலத்தின் மற்றும் நாட்டின் பிற பகுதிகளுடன் இணைக்கிறது.  

### தொடருந்து சேவை
இந்திய இரயில்வேயின் தொடருந்துகள் ஜம்மு, உதம்பூர், சண்டிகர் மற்றும் புதுதில்லியுடன் இணைக்கிறது.  
### விமான சேவைகள்
அருகில் உள்ள விமான நிலையம், சம்பாவிலிருந்து 31 கிலோ மீட்டர் தொலைவில், ஜம்முவில் உள்ள சத்வாரி விமான நிலையம் ஆகும்.
# அமினோமெத்தில் புரொப்பனால்



**அமினோமெத்தில் புரொப்பனால்** *(Aminomethyl propanol)* என்பது C<sub>4</sub>H<sub>11</sub>NO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்று தெளிவானதொரு நீர்மமாக உள்ள இச்சேர்மம் அமிலங்களை நடுநிலையாக்கி உப்பையும் நீரையும் கொடுக்கிறது. இதுவொரு அல்கனோலமீன் ஆகும். இதைத் தவிர அழகு சாதனப் பொருட்கள் தயாரிப்பிலும் இது பயன்படுகிறது  

## பண்புகள்

தண்ணீரின் அடர்த்தியை ஒத்த அடர்த்தியைக்.
# 2-மீத்தைல்-1-பியூட்டனால்



**2-மெத்தில்-1-பியூட்டனால்** *(2-Methyl-1-butanol)* என்பது C<sub>5</sub>H<sub>12</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கருப்பு நிலத்தடி காளான் அதாவது டியூபர் மெலனோசுபோரம் எனப்படும் காளான் வகையில் மணமூட்டும் உட்கூறுகளுள் ஒன்றாக விளங்குகிறது.  

## பயன்கள்

மற்ற வேதிப்பொருட்களைப் பெருமளவில் தயாரிக்கும் போது ஓர் இடைநிலைப் பொருளாகவும் ஒரு கரைப்பானாகவும் இது பயன்படுகிறது. அமைல் ஆல்ககால்களின் பல்வேறு கலவைகளில் ஒரு பகுதிப்பொருளாக இருக்கும் இது தொழில் முறையில் விற்கப்படுகிறது,  

## வினைகள்

பியூசல் ஆல்ககாலில் இருந்து 2-மெத்தில்-1-பியூட்டனாலை வருவிக்க முடியும். இயற்கையாக இவ்வால்ககால் திராட்சைப் பழம் போன்ற பழ வகைகளில் தோன்றுகிறது). அல்லது ஆக்சோ செயல் முறை அல்லது பென்டேனை ஆலசனேற்றம் செய்வதன் வழியாக பெருமளவில் தயாரிக்கப்படுகிறது.
# சோபியான் மாவட்டம்


**சோபியான் மாவட்டம்** (Shopian District), இந்தியாவின் ஜம்மு காஷ்மீர் மாநிலத்தின் இருப்பத்தி இரண்டு மாவட்டங்களில் ஒன்றாகும். காஷ்மீர் சமவெளியில் அமைந்த பதினோறு மாவட்டங்களில் சோபியான் மாவட்டமும் ஒன்று. இம்மாவட்டத்தின் தலைமையிடம் சோபியான் நகராகும். இம்மாவட்டத்தின் பரப்பளவு 312 சதுர கிலோ மீட்டராகும்.  

## மாவட்டத்தின் அமைவிடம்
சோபியான் மாவட்டம் வடகிழக்கில் புல்வாமா மாவட்டம், தெற்கில் குல்காம் மாவட்டம், வடமேற்கில் பட்காம் மாவட்டம் எல்லைகளாக கொண்டுள்ளது.  

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி சோபியான் மாவட்ட மக்கள் தொகை 2,66,215 ஆக உள்ளது. ஜம்மு காஷ்மீர் மாநில மக்கள் தொகையில் சோபியான் மாவட்ட மக்கள் தொகை 2.12% ஆகும்.  
அதில் ஆண்கள் 136,480 , பெண்கள் 129,735 ஆக உள்ளனர். மக்கள் தொகை வளர்ச்சி 25.97% ஆக உள்ளது. மக்கள்தொகை அடர்த்தி ஒரு சதுர கிலோ மீட்டருக்கு 853 வீதம் உள்ளனர். ஜம்மு காஷ்மீர் மாநில மக்கள் தொகையில் சோபியான் மாவட்ட மக்கள் தொகை 2.12% ஆகும். பாலின விகிதம் ஆயிரம் ஆண்களுக்கு 951 பெண்கள் வீதம் உள்ளனர், சராசரி எழுத்தறிவு 60.76% ஆக உள்ளது. ஆண்களின் எழுத்தறிவு 70.27% ஆகவும், பெண்களின் எழுத்தறிவு 50.90% ஆகவும் உள்ளது. ஆறு வயதிற்குட்ட குழந்தைகளின் தொகை 41,547 ஆக உள்ளது.  
## சமயம்
சோபியான் மாவட்டத்தில் இசுலாமியர்கள் பெரும்பான்மை சமயத்தினராக உள்ளனர். சோபியான் மாவட்ட மொத்த மக்கள் தொகையில் இசுலாமியர்கள் 2,62,263 (98.52%) ஆகவும், இந்துக்கள் 3,116 (1.17), கிறித்தவர்கள் 429 ஆகவும் (0.16%), சீக்கியர்கள் 178 (0.07%) ஆகவும் உள்ளனர்.  

## கல்வி
;கல்லூரிகள்  
- அரசு இளங்கலை மற்றும் இளம் அறிவியல் இருபாலர் கல்லூரி.
- அரசு பாலிடெக்னிக் கல்லூரி, சோபியான்
; பள்ளிகள்  
- பிரிலியண்ட் பொது உயர்நிலை பள்ளி, முல்லா டேஞ்சர்பொரா
- பொது மாதிரி பள்ளி, ரத்தினபோரா
- அரசு உயர்நிலை பள்ளி, ரேஷ்னிநகரி
- அரசு ஆண்கள் துவக்கப் பள்ளி, ரியாசிநகர்
- அரசு பெண்கள் துவக்கப் பல்ளி, ரியாசிநகர்
- அரசு இருபாலர் உயர்நிலைபள்ளி, சோபியான்
- அரசு உயர்நிலை பள்ளி, ராம்நகரி
- அரசு உயர்நிலைபள்ளி, டி. கே. போரா
- அரசு உயர்நிலைபள்ளி, காப்ரான்
- அரசு நடுநிலைப் பள்ளி, மகேஷ்வர்
- அரசு நடுநிலை பள்ளி, ரெஷிபோரா, சோபியான், ஷெயின்போரா, சோபியான்
- மத்திய பொது மேல்நிலைப் பள்ளி, சித்ரகாம்
- அரசு உயர்நிலைப்பள்ளி ஷெயின்போரா

## போக்குவரத்து
சோபியான் மாவட்டத்தை, மாநிலத்தின் பிற பகுதிகளுடன் இணைக்க மாநில சாலைகள் உதவுகிறது. இம்மாவட்டத்தில் தொடருந்து மற்றும் விமான சேவை இல்லை.  
## இதனையும் காண்க
- ஜம்மு காஷ்மீர் மாவட்டப் பட்டியல்
# கல்லீரல் அழற்சி வகை பி தடுப்பூசி



**பி வகை கல்லீரல் அழற்சிக்கானத் தடுப்பூசி** என்பது பி வகை கல்லீரல் அழற்சியைத் தடுக்கவல்ல தடுப்பூசி. முதல் தடுப்பூசி குழந்தை  பிறந்த 24 மணி நேரத்திற்குள் போட வேண்டும், அதன் பிறகு மேலும் இரண்டு அல்லது மூன்று தடுப்பூசிகள் போட வேண்டியிருக்கும். எச் ஐ வி /ஏய்ட்ஸ் நோய் போன்ற மோசமான நோய் எதிர்ப்பு செயல்பாடு உள்ளவர்களுக்கும் முதிர்வுறாக் குழந்தைகளுக்கும் கூட இது பொருந்தும். ஆரோக்கியமானவர்களுக்கு வழமையான நோய் தடுப்பு முயற்சிகள் மூலம் 95 % க்கும் மேலானவர்களைக் காக்கலாம். பாதுகாப்பான ஒரு பதிப்பு 1986 ஆம் ஆண்டு வெளி வந்தது.. 2014 இல் ஒரு மருந்தளவுக்கான மொத்தவிலை 0.58 USD முதல் 13..20 USD ஆக இருந்தது அமெரிக்காவில் அதன் விலை 50 முதல் 100 USD வரை உள்ளது..
# கல்லீரல் அழற்சி வகை ஏ தடுப்பூசி



**கல்லீரல் அழற்சி வகை A தடுப்பூசி** என்பது தடுப்பூசி கல்லீரல் அழற்சி வகை A ஐ தடுக்கவல்லது. இந்த தடுப்பூசி 95 % நோயாளிகளுக்கு திறம்பட செயல்படுகிறது,மேலும் அதன் வீரியம் குறைந்தபட்சம் 15 ஆண்டுகளுக்கு இருக்கும் அல்லது ஒரு நபரின் வாழ் நாள் முழுதும் பலனளிக்கும்.  
.  

## முறைப்படி பாதுகாப்பு உருவாக்குதல்
கடுமையான பக்க விளைவுகள் ஏற்படுவது மிகவும் அரிது. தடுப்பூசி போட்ட இடத்தில் வலி 15 % குழந்தைகளுக்கும்  பேர்பாதி பெரியவர்களுக்கும் ஏற்படுகிறது. பெரும்பாலான கல்லீரல் அழற்சி வகை A தடுப்பூசியில் வீரியம் அழிக்கபட்ட நுண்ணுயிர்கள் இருக்கும், இன்னும் சிலவற்றில் பலவீனபட்ட நுண்ணுயிர்கள் இருக்கும். பலவீனமான நுண்ணுயிர்கள் கொண்ட தடுப்பூசி கர்ப்பம் தரித்திருக்கும் போது அல்லது மோசமான நோய் தடுப்பு செய்லபாடு உள்ளவர்களுக்கு பரிந்துரைக்கபடுவதில்லை. சில வகை கல்லீரல் அழற்சி A தடுப்பூசிகள்,  கல்லீரல் அழற்சி வகை B அல்லது குடற்காய்ச்சல் தடுப்பூசி யுடன் சேர்ந்த கலவையாக கிடைக்கிறது. இது உலக சுகாதார அமைப்பின் அத்தியாவசிய மருந்துகளின் பட்டியல்,இல் இடம்பெற்றுள்ள மிகவும் முக்கியமான அடிப்படை சுகாதார அமைப்பு க்கு தேவையான மருந்து. அமெரிக்காவில் இந்த மருந்தின் விலை 50 USD யிலிருந்து 100 USD க்குள் இருக்கும்.
# ரியாசி மாவட்டம்


**ரியாசி மாவட்டம்** (Reasi district), இந்தியாவின் ஜம்மு காஷ்மீர் மாநிலத்தின் இருபத்தி இரண்டு மாவட்டங்களில் ஒன்றாகும். இம்மாவட்டத்தின் தலைமையிடம் ரியாசி நகரம் ஆகும். இம்மாவட்டம் ஜம்மு பகுதியில் உள்ள பத்து மாவட்டங்களில் ஒன்றாகும்.  

## எல்லைகள்
1,719 சதுர கிலோ மீட்டர் கொண்ட ரியாசி மாவட்டத்தின் கிழக்கில் உதம்பூர் மாவட்டம் மற்றும் இராம்பன் மாவட்டம், தெற்கில் ஜம்மு மாவட்டம், மேற்கில் ரஜௌரி மாவட்டம், வடக்கில் குல்காம் மாவட்டம் எல்லைகளாக கொண்டது.  

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி ரியாசி மாவட்டத்தின் மொத்த மக்கள் தொகை 314,667 ஆக உள்ளது. அதில் ஆண்கள் 166,461 ஆகவும், பெண்கள் 148,206 ஆகவும் உள்ளனர். மக்கள் தொகை வளர்ச்சி 27.04% உள்ளது. மக்கள் தொகை அடர்த்தி ஒரு சதுர கிலோ மீட்டருக்கு 183 ஆக உள்ளது. சராசரி எழுத்தறிவு 58.15% ஆக உள்ளது. அதில் ஆண்களின் எழுத்தறிவு 68.38% ஆகவும், பெண்களின் எழுத்தறிவு 46.59% ஆகவும் உள்ளது. பாலின விகிதம் ஆயிரம் ஆண்களுக்கு 890 வீதம் உள்ளனர். ஆறு வயதிற்குட்பட்டவர்களின் எண்ணிக்கை மொத்த மக்கள் தொகையில் 55,799 ஆக உள்ளது.  
## சமயம்
ரியாசி மாவட்டத்தின் மொத்த மக்கள் தொகையில் இந்துக்கள் 153,898 (48.91 %) ஆகவும், இசுலாமியர்கள் 156,275 (49.66 %), சீக்கியர்கள் 3,107 (0.99 %) மற்றவர்கள் 0.38% ஆகவும் உள்ளனர்.  

## போக்குவரத்து
தற்போது மாநில சாலைகள், ஜம்மு காஷ்மீரின் பிற பகுதிகளை ரியாசி மாவட்டம் இணைக்கிறது.  

## தொடருந்து திட்டம்
ஜம்மு - ஸ்ரீநகர் - பாரமுல்லாவை இணைக்கும் காஷ்மீர் தொடருந்து திட்டம், ரியாசி மாவட்டம் வழியாக செல்லும் வகையில் 4 சூலை 2014இல் தொடங்கப்பட்டது.  

## மாவட்ட நிர்வாகம்
ரியாசி மாவட்டம் 230 மற்றும் 60 வருவாய் கிராமங்களை கொண்ட ரியாசி மற்றும் கூல்-குலாப்கர் என வருவாய் வட்டங்களை கொண்டுள்ளது.  

இம்மாவட்டம் அர்னாஸ், மகாஹோர், ரியாசி மற்றும் பௌனி என நான்கு ஊராட்சி ஒன்றியங்களை கொண்டுள்ளது. ஊராட்சி ஒன்றியங்கள் பல [[இந்தியாவின் ஊராட்சி மன்றம்|ஊராட்சி மன்றங்களை கொண்டுள்ளது.  

## அரசியல்
ரியாசி மாவட்டம் ரியாசி, குலாகர் மற்றும் கூல்-அர்னாஸ் என மூன்று சட்டமன்ற தொகுதிகளை உடையது.  

## பார்க்க வேண்டிய இடங்கள்
- வைஷ்ணவ தேவி கோயில்
- பீம்கர் கோட்டை
- சிவகோரி கோயில்
- காளிகா கோயில்
## இதனையும் காண்க
- ஜம்மு காஷ்மீர் மாவட்டப் பட்டியல்
# விறகு விற்ற படலம்

திருவிளையாடற் புராணத்தில் 41 வது படலமாக (செய்யுள் பத்திகள்: 2031 -2100) **விறகு விற்ற படலம்** உள்ளது.  

ஏமநாதன் என்ற இசை இசைப்பாடகர், பாண்டிநாட்டிற்கு வந்து மன்னன் வரகுணபாண்டியனைக் கண்டு இசைபாடி பரிசுபெறுகிறார். இசைக்கலையில் தனக்கு நிகரானவர் ஒருவரும் இல்லை என்று பெருமிதத்துடன் பாண்டியனிடம் கூறுகிறார். இது மானப்பிரச்சனையாக உருவெடுக்கிறது. பாண்டியன், தன்னுடைய இசைப்புலவரான பாணபத்திரரை அழைத்து, ஏமநாதரை இசையில் வெல்ல முடியுமா என்று கேட்கிறார். பாணபத்திரர், ஏமநாதரை இசையில் வெல்வேன் என்று கூற, பாண்டியன் இசைப் போட்டிக்கு நாள் குறிக்கிறார்.  

ஏமநாதரை போட்டியில் வெல்லமுடியும் என்று மன்னரிடம் பாணபத்திரர் கூறினாலும் ஏமநாதரின் இசைத் திறமையை அறிந்த பிறகு மனதில் அச்சம் கொண்டார். இதனால் தாம் நாள்தோறும் வழிபடும் சொக்கநாதரை வழிபட்டு இசைப் போட்டியில் வெற்றி பெற அருள வேண்டினார்.  

இசைப் போட்டி நிகழ்வதற்கு முந்திய நாள் மாலை, ஏமநாதர் தங்கியிருந்த வீதிவழியே விறகு வெட்டி ஒருவன் வந்தான். வந்த விறகு வெட்டி, ஏமநாதர் தங்கியிருந்த வீட்டித் திண்ணையின் இளைப்பாறினான். இளைப்பாறிய பின்னர், ஓர் இசைப்பாட்டை சாதாரிப் பண்ணில் ( முல்லைப் பண் என்றும் கூறுவர். இக்காலத்தில் தேவகாந்தாரம் என்று கூறப்படும் இராகம்.) பாடினான். அதை வீட்டிலிருந்து கேட்ட இசை மேதை ஏமநாதர் வியப்படைந்தார். அவர் வெளியே வந்து பார்த்து பாடியது ஒரு விறகு வெட்டி என்பதைக் கண்டு வியப்படைந்தார். அவனை யார் எவர் என்ற விவரங்களைக் கேட்டார்.  

தான் பாணபத்திரரிடம் சிறிது காலம் இசை பயின்றதாகவும் எனக்கு இசை வரவில்லை என்று என்னை விரட்டிவாட்டார் என்றும், தற்போது விறகை விற்று பிழைத்து வருவதாகவும் கூறினான். பாணபத்திரரால் புறக்கணிக்கப்பட்ட சீடன் விறகு விற்றுப் பிழைப்பவனே இவ்வளவு இசைப்புலமை பெற்றிருப்பவனாக இருந்தால், பாணபத்திரரின் இசைப்புலமை எப்படி இருக்கும்! அவரை இசைப் போட்டியில் வெல்வது முடியாத செயல் என்று எண்ணினார். அன்றிரவு ஏமநாதர், தமது சீடர்களுடன் ஒருவருக்கும் சொல்லாமல் ஊரை விட்டுப் போய்விடுகிறார். அதனால் போட்டி நடக்கவில்லை.  

பாணபத்திரர் குறித்து விசாரித்தபோது முந்தைய நாள் நிகழ்வு மன்னருக்கு தெரியவந்தது. அவர் பாணபத்திரரிடம் அவரின் விறகு வெட்டி சீடர் குறித்து வினவியபோது அப்படிபட்ட சீடன் தனக்கு யாரும் இல்லை என்பதை உறுதிப்படுத்தினார். தான் சொக்கநாதரிடம் மன்றாடியதனாலேயே இறைவனே விரகு வெட்டிவேடத்தில் வந்து தன் இடரைப் போக்கியதாக அனைவரும் உணர்ந்தனர்.  

## பரவலர் பண்பாட்டில்
1965 இல் வெளியான திருவிளையாடல் திரைப்படத்தின் ஒரு பகுதியாக *விறகு விற்ற படலத்தின்* கதை இடம்பெற்றது.
# தே பீர்ஸ்


**தே பீர்ஸ் குழும நிறுவனங்கள்** (*The De Beers Group of Companies*) வைரம் மற்றும் வைரம் தயாரிப்பு, வைரச் சுரங்கங்களைத் தேடுதல், அகழ்ந்தெடுத்தல், வைரச் சில்லறை வணிகம் போன்ற வணிகச் செயல்பாடுகளில் ஈடுபடும் நிறுவனங்களை உள்ளடக்கிய குழுமம் ஆகும். இக்குழுமம் தற்போது வைரம் அகழ்ந்தெடுப்பதில் உள்ள அனைத்து வகைகளில் செயற்பாட்டில் உள்ளது: திறந்த-குழி, புவிகீழ், பெருமளவில் மணற்பாங்கு, கடலோர மற்றும் ஆழ்கடல் சுரங்கங்கள். இந்நிறுவனம் 28 நாடுகளில் இயக்கத்தில் உள்ளது; இதன் சுரங்கங்கள் போட்சுவானா, நமிபியா, தென்னாப்பிரிக்கா, கனடாவில் உள்ளன. தற்போது தே பீர்ஸ் உலகின் வைரத் தயாரிப்பில் ஏறத்தாழ 35% விற்கிறது.  

இந்த நிறுவனத்தை 1888இல் பிரித்தானிய வணிகர் செசில் ரோட்சு நிறுவினார்; இதற்கு இலண்டனில் உள்ள என் எம் ரோத்சைல்ட்சு & சன்சு வங்கியும் ஆல்பிரெடு பெய்ட் என்ற தென்னாப்பிரிக்க வைர வியாபாரியும் முதலீடு ஆதரவளித்தனர். செருமனியிலிருந்து பிரித்தானியாவிற்குச் சென்று, அமெரிக்க நிதிய முதலீட்டாளர் ஜே. பி.மோர்கனின் உதவியுடன் ஆங்கிலோ அமெரிக்க நிறுவனம் என்ற சுரங்கத்தொழில் பெருநிறுவனத்தை நிறுவியிருந்த எர்னசுட்டு ஓப்பனெய்மர் 1926இல் தே பீர்சு இயக்குநர் வாரியத்திற்குத் தேர்ந்தெடுக்கப்பட்டார். இவர் உலகளவில் நிறுவனத்தை விரிவுபடுத்தி வைரத் தொழில் இதன் முற்றுரிமையை நிலைநாட்டினார். 1957இல் தமது மரணம் வரை இந்நிறுவனத்தை நடத்திச் சென்றார். இவரது செயற்காலத்தில் நிறுவனத்தின்மீது பல குற்றச்சாட்டுகள் முன்வைக்கபட்டன: விலை நிர்ணய ஊழல், போட்டியுடைத்தல் நடத்தை, இரண்டாம் உலகப் போரின்போது அமெரிக்க போர் முயற்சிகளுக்கு தொழில்இரக வைரங்களை வெளியிடாதது போன்றவை.  

## மேற்சான்றுகள்
# உலக சதுப்பு நில நாள்


**உலக சதுப்பு நில நாள்** (*World Wetlands Day*) என்பது சதுப்பு நிலங்களின் முக்கியத்துவத்தினை மக்கள் அறிந்து கொள்ள கொண்டாடப்படும் நாளாகும். இந்த நாள் பிப்ரவரி 2 ஆம் தேதி கொண்டாடப்படுகிறது.  

உலகில் உவர்நீர் நிறைந்த கடலுக்கும், நிலங்களுக்கும் இடையில் குறைந்த ஆழத்தில் ஆண்டு முழுவதும் நீர் தேங்கி இருக்கும் பகுதியாக சதுப்பு நிலங்கள் உருவாகின. பூமியின் மொத்தப் பரப்பில் 6 சதவீத பகுதி சதுப்பு நிலங்களாக உள்ளன. இவை பெரும்பாலும் இயற்கையாக உருவானவை, மனிதனால் உருவாக்கப்பட்டவை என இரண்டு பிரிவாக வகைப்படுத்தப்படுகின்றன.  

அலையாத்திக் காடுகள், குட்டைகள் உள்ளிட்டவை இயற்கையாக உருவானவை என்றும், ஏரிகள், குளங்கள், நீர்தேங்கும் குவாரிப்பள்ளங்கள் ஆகியவை மனிதனால் உருவாக்கப்பட்டவை என்றும் வகைப்படுத்தப்படுகின்றன.  

## சதுப்புநில நாள் துவக்கம்

1971-ல் காசுபியன் கடற்பகுதியிலுள்ள ஈரான் நாட்டின் ராம்சர் நகரில் 18 நாடுகளைச் சேர்ந்த பிரதிநிதிகள் சதுப்பு நிலங்களையும், நீர்நிலைகளையும் பாதுகாப்பது குறித்து முடிவுசெய்து, அதுபற்றிய விவாதக் கூட்டத்தையும், அதே ஆண்டு பிப்ரவரி 2 ஆம் தேதி தொடங்கி ஒருமனதாக முடிவுசெய்யப்பட்டது. இதேநாளை (*பிப்ரவரி 2-ஐ*) உலக சதுப்புநில நாளாக ஒவ்வொரு ஆண்டும் கொண்டாடப்படுகிறது. மேலும் இக்கூட்டம் ராம்சர் நகரில் நடைபெற்றதால் இந்த அமைப்புக்கு ராம்சர் அமைப்பு என பெயர் பெற்றது.  

## விவரங்கள்
ராம்சர் அமைப்பில், இந்தியா உட்பட 161 நாடுகள் உள்ளன. உலகின் சுற்றுசூழல் முக்கியத்துவம் வாய்ந்த 1,950 சதுப்புநிலங்கள் பட்டியலிடப்பட்டு அவ்வமைப்பால் அறிவிக்கப்பட்டது. இந்தியாவில் மட்டும் 25 சதுப்புநிலங்கள் ராம்சர் தகுதிவாய்ந்தவையாகவும் அதில் தமிழகத்தில் கோடியக்கரை, பழவேற்காடு போன்றவை அடங்கும். பழவேற்காடு தினம் AARDE Foundation ஒவ்வொரு ஆண்டும் பழவேற்காடில் கொண்டாடுகிறது.
# இசுக்கை தொலைக்காட்சி



**ஸ்கை டெலிவிஷன் நிறுவனம்** (Sky Television plc) 1989ம் ஆண்டு பிப்ரவரி 2ம் நாள் ஆரம்பிக்கப்பட்டது. ரூபெர்ட் முர்டோக்கின் நியுஸ் இண்டர்நேஷனல் நிறுவனம் இதனை தொடங்கியது.  

ஸ்கை டெலிவிஷனும் அதற்குப் போட்டியாக விளங்கிய பிரித்தானிய சேட்டிலைட் பிராட்காஸ்ட்டிங்கும் பேரிழப்பைச் சந்தித்ததால் 1990 நவம்வர் மாதம் இவ்விரு நிறுவனங்களும் சமபங்குதாரராகக் கூட்டுச்சேர்ந்து செயல்படத் தொடங்கின.
# சவீதா பல்கலைக்கழகம்


**சவீதா பல்கலைக்கழகம்** (*Saveetha University*) in தமிழ்நாட்டின் சென்னையின் அருகே அமைந்துள்ள தனியார் பல்கலைக்கழகமாகும். பூவிருந்தவல்லியிலும் சென்னை-பெங்களூரு தேசிய நெடுஞ்சாலையை அடுத்து தண்டலத்திலும் இந்தப் பல்கலைக்கழகத்தின் வளாகங்கள் அமைந்துள்ளன. இங்கு எட்டு துறைகளில் கல்வி வழங்கப்படுகின்றது: சவீதா பல் மருத்துவக் கல்லூரி; சவீதா மேலாண்மைப் பள்ளி; சவீதா சட்டப் பள்ளி; சவீதா பொறியியல் பள்ளி; சவீதா இயன்முறை மருத்துவக் கல்லூரி; சவீதா செவிலியர் பயிற்சிப் பள்ளி; சவீதா மருத்துவக் கல்லூரி மற்றும் சவீதா பொறியியல் கல்லூரி. முதல் மூன்று கல்லூரிகள் பூவிருந்தவல்லியிலும் மற்றவை தண்டலத்திலும் அமைந்துள்ளன. இவற்றில் சவீதா பொறியியல் கல்லூரி மட்டும் அண்ணா பல்கலைக்கழகத்துடன் இணைந்துள்ளது.  

## மேற்சான்றுகள்
# குமாரகோவில்



**குமாரகோவில்** (*Kumarakovil*) என்பது கன்னியாகுரி மாவட்டத்திலுள்ள ஒரு சிற்றூர். கன்னியாகுமரியிலிருந்து ஏறத்தாழ 34 கி.மீ. தொலைவிலும், திருவனந்தபுர வானூர்திநிலையத்திலிருந்து 50&nbsp;கி.மீ. தொலைவிலும் இந்தச் சிற்றூர் அமைந்துள்ளது. இங்கிருந்து 5 கி.மீ. தொலைவில் தக்கலை பேருந்துநிலையம் உள்ளது. இங்கிருந்து குமாரகோவிலுக்கு பல பேருந்துகள் இயக்கப்படுகின்றன. இங்கு நூருல் இசுலாம் பல்கலைக்கழகம் அமைந்துள்ளது.  

இங்குள்ள வேளிமலை முருகன் கோவில் மிகவும் புகழ்பெற்றது. இங்குள்ள 200 அடி உயரமுள்ள வேளிமலை என்ற குன்றில் வேளிமலை குமாரசாமி கோவில் குடவரைக் கோவிலாகக் கட்டப்பட்டுள்ளது. முருகரும் வள்ளியும் முதன்மைத் தெய்வங்களாக உள்ளனர்; இங்குதான் இவர்கள் திருமணம் நிகழ்ந்ததாக நம்பப்படுகின்றது. கேரளாவிலிருந்து இங்கு பெரும்பாலான பக்தர்கள் வருகின்றனர். கோவிலின் விழாக்களுக்கு கேரளக் காவல்துறையின் இசைக்குழு பங்கேற்கிறது.
# நூருல் இசுலாம் பல்கலைக்கழகம்


**நூருல் இசுலாம் பல்கலைக்கழகம்** (*Noorul Islam University*) முன்னதாக **நூருல் இசுலாம் பொறியியல் கல்லூரி**, தமிழ்நாட்டின் தென்முனையில் கன்னியாகுமரி மாவட்டத்தில் தக்கலைக்கு அருகே குமாரகோவிலில் அமைந்துள்ள தனியார் இருபாலர் பல்கலைக்கழகம் ஆகும். இந்தப் பல்கலைக்கழகத்தை 1989இல் முனை. ஏ.பி. மஜீத்கான் என்பார் நிறுவினார்; இவர் தற்போது இப்பல்கலைக்கழகத்தின் வேந்தராக பொறுப்பிலுள்ளார். மாணவர்களுக்கு தரமான கல்வியை வழங்குவதை தனது இலக்காக இப்பல்கலைக்கழகம் கொண்டுள்ளது.  
## சிறப்புச் செயல்பாடு
நூருல் இசுலாம் பல்கலைக்கழகம் (NIU) அரசின் உதவியுடன் தனது செயற்கைக்கோளை விண்ணேற்ற திட்டமிட்டுள்ளது. ரூ.5-கோடி செலவுள்ள இந்தத் திட்டம் வேளாண்மை பயன்பாடுகளுக்கும் உயர்கல்வி மேம்பாட்டிற்கும் வழிவகுக்கும். இந்தப் பல்கலைக்கழகத்தில் தற்போது பணியாற்றும் இந்திய விண்வெளி ஆய்வு மையத்தின் முன்னாள் பணியாளர்கள் 18 பேர் மாணவர்களுக்கு வழிகாட்ட உள்ளனர்.
# ஆத்திரேலியத் துடுப்பாட்ட அணியின் நியூசிலாந்து சுற்றுப் பயணம், 2016


ஆத்திரேலியத் துடுப்பாட்ட அணி நியூசிலாந்தில் 2016 பெப்ரவரி 3 முதல் 24 வரை சுற்றுப் பயணம் மேற்கொண்டது. இப்பயணத்தின் போது மூன்று ஒருநாள் பன்னாட்டுப் போட்டிகளிலும், இரண்டு தேர்வுப் போட்டிகளிலும் விளையாடியது. நியூசிலாந்து அணித் தலைவர் பிரண்டன் மெக்கல்லம் இத்தொடரின் முடிவில் தாம் அனைத்து வகை பன்னாட்டுப் போட்டிகளிலும் இருந்து இளைப்பாறவிருப்பதாக 2015 டிசம்பரில் அறிவித்தார்.  

ஒருநாள் தொடரில் நியூசிலாந்து அணி 2-1 என்ற கணக்கில் வென்று சப்பல்-ஆட்லி கேடயத்தை வென்றது. மெக்கலம் தனது கடைசித் தேர்வுப் போட்டியில் மிக மிக விரைவான சதத்தை எடுத்து சாதனை புரிந்தார். தேர்வுத் தொடரில் ஆத்திரேலியா2-0 என்ற கணக்கில் வென்று டிரான்சு-தாசுமன் கேடயத்தைப் பெற்றுக் கொண்டது. இதன் மூலம் ஐசிசி தர வரைசையில் முதலாம் இடத்தைப் பிடித்துக் கொண்டது.  

## அணிகள்
| தேர்வுகள் | ஒருநாள் |  |  |
| --- | --- | --- | --- |
| * ஸ்டீவ் சிமித் (த)
* டேவிட் வார்னர் (து.த)
* ஜாக்சன் பெர்ட்
* ஜோ பர்ன்சு
* ஜோசு ஆசில்வுட்
* உஸ்மான் கவாஜா
* நேத்தன் லியோன்
* மிட்செல் மார்ஷ்
* சோன் மார்சு
* பீட்டர் நெவில் (குகா)
* ஜேம்சு பாட்டின்சன்
* சாட் சேயர்சு
* பீட்டர் சிடில்
* ஆடம் வோஜசு | * பிரண்டன் மெக்கல்லம் (த)
* கோரி ஆன்டர்சன்
* டிரென்ட் போல்ட்
* டக் கிரேசுவெல்
* கிராண்ட் எலியட்
* மார்ட்டின் கப்டில்
* மாட் என்றி
* ஆடம் மில்னி
* கொலின் மன்ரோ
* என்றி நிக்கல்சு
* லூக் ரோஞ்சி (குகா)
* மிட்ச்செல் சான்ட்னர்
* கேன் வில்லியம்சன் | * ஸ்டீவ் சிமித் (த)
* டேவிட் வார்னர் (து.த)
* ஜோர்ஜ் பெய்லி
* ஸ்கொட் போலண்டு
* ஜேம்சு பால்க்னர்
* ஆரன் பிஞ்ச்
* ஜோன் ஹேஸ்டிங்ஸ்
* ஜோசு ஆசில்வுட்
* மிட்செல் மார்ஷ்
* சோன் மார்சு
* கிளென் மாக்சுவெல்
* கேன் ரிச்சர்ட்சன்
* மெத்தியூ வேட் (கு.கா)
* ஆடம் சாம்பா | } |

## ஒருநாள் தொடர்

### 1வது ஒருநாள்

### 2வது ஒருநாள்

### 3வது ஒருநாள்

## தேர்வுத் தொடர்
### 1வது தேர்வு

### 2வது தேர்வு
# தட்டைக்கால் நாரை



**தட்டைக்கால் நாரை** (ஆங்கில பெயர் : *Saddle-billed stork*; அறிவியல் பெயர் : *Ephippiorhynchus senegalensis*) என்ற பறவை பெரிய நாரை குடும்பத்தைச்சார்ந்த , மற்றும் சிகொனிடெ (Ciconiidae) என்ற வகைப்பாட்டில் சார்ந்த பறவையாகும்.  

இப்பறவை சகாராவின் காடுகளிலும், தென் ஆப்பிரிக்கா, சூடான், எத்தியோப்பியா, கென்யா, காம்பியா, செனகல், மேற்கு ஆப்பிரிக்காவின் கோட்டி ஐயொரி, போன்ற நாடுகளில் காணப்படுகிறது. இதன் நெருங்கிய தொடர்புடைய உறுப்பினராக ஆசிய பகுதிகளில் வாழும் ஆசிய கறுப்பு-கழுத்து நாரை (black-necked stork) என்ற பேரினம் விளங்குகிறது.
# பூநகர் அன்னை


**பூநகர் அன்னை** (, ) என்பது வியட்நாமியரும் சாம் மக்களும் வணங்கும் ஒரு தெய்வம் ஆவாள். இவர் வியட்நாம் நாட்டின் காங் ஹோவா மாகாணத்தில் (Khánh Hòa Province) உள்ள நாச்சாங்க் நகரில் அமைந்துள்ள புகழ்பெற்ற "பூ நகர் பகவதி கவுதரேசுவரி ஆலயம்" (Po Nagar Cham Towers) எனும் கோவிலில் வழிபடப்படுகின்றார். இரு இனங்களிலும் இத்தெய்வத்தைப் பற்றிய பல்வேறு தொன்மங்கள் காணப்படுகின்றன.  
வரலாற்றில் தெற்குத் திசைக்கு விரிவடைதலும் கலாசார ஒருங்கிணைப்பும் மூலம், பூநகர் அன்னை பின்னர் வியட்நாமியத் தாய்தேவியாரின் வழிபாட்டில் ஒரு பரிசுத்தத் தாய் (*Thiên Y A Na*)யாக இணைக்கப்பட்டார், மத்திய வியட்நாம் பகுதிகளைக் காக்கும் தெய்வமாகக் கருதப்படுகிறார்.  
Nguyen வம்சம் காலத்தில், Thiên Y A Na அதிகாரப்பூர்வமாக *Thượng đẳng thần* (உயர்ந்த தெய்வங்கள்) வரிசையில் சேர்க்கப்பட்டார். 그녀வின் கோவில்கள் தென் மத்தியக் கடற்கரைப் பகுதிகளில் இருந்து தெற்கு வியட்நாம் வரை பரவியுள்ளன; அவர் நிலத்தையும் மக்களையும் பாதுகாக்கும் தேவியாக வணங்கப்படுகிறார்.  

## சாம் மக்களின் தொன்மம்
காங்க் ஃகோவாவின் மலைப்பிராந்தியத்தில் வாழ்ந்த விவசாயக்] குடும்பமொன்றில் அவதரித்தாள் பூநகர் அன்னை. சந்தனமரத் துண்டொன்றில் அவள் கடலில் அலைக்கழிக்கப்பட்டபோது, தேவதைகளின் உதவியுடன் சீனாவைச் சென்றடைந்தாள். அந்நாட்டு மன்னனை மணந்து சம்பாவின் இளவரசியாக முடிசூடிக்கொண்ட பூநகர் அன்னை, இருகுழந்தைகளுக்கும் தாயானாள். பூநகர் அன்னையின் தொன்மம், ஓரளவு புராணக்கதையுடன் ஒத்துச் செல்வது இங்கு நோக்கத்தக்கது.  

இன்னொரு மரபுரை தொண்ணூற்றேழு கணவரும் முப்பத்து நான்கு குழந்தைகளும் கொண்டவளாக அவளைச் சித்தரிப்பதன் மூலம், தாய்வழிச் சமூகத்தின் பெரும் குடும்பமொன்றின் தலைவியாக அவள் விளங்கியதைக் குறிக்கின்றது. கடல்நுரைகளுக்கும் மேகங்களுக்கும் மகளாக அவதரித்த பூநகர் அன்னையே அரிசியைத் தம்மண்ணுக்குக் கொணர்ந்தவள் என்றும், சோற்றுமணம் கமழும் இடங்களெல்லாம், அவள் குடிகொண்டிருக்கின்றாள் என்றும் சாம் மக்களின் மூதிகம் சொல்லும்.  

## வியட்நாமியத் தொன்மம்

சாம் மக்கள் வியட்நாமியரால் வீழ்த்தப்பட்டு, வியட்நாம் தோற்றம் பெற்றதுடன், சாம்களின் பூநகர் அன்னையும் வியட்நாமியரின் தெய்வமாக மாறினாள். வியட்நாமியரால் **தியென் வையனா** என அழைக்கப்பட்ட பூநகரன்னைக்கென்று, புதிய தொன்மங்களும் உருவாக்கப்பட்டன. கன்பூசிய நெறியரான வியட்நாமியர், சாமர் பூநகருக்குக் கொடுத்திருந்த பழங்குடி இயல்புகளை நீக்கி, என்றென்றும் வாழும் தெய்வீகப் பிறப்பாக - பௌத்த துறவினியாகச் சித்தரித்தனர்.  

## ஆலயங்கள்

பூநகர் அன்னையின் முதன்மையான ஆலயம், "பூ நகர்" என்றே அழைக்கப்படுகின்றது. அங்கு வீற்றிருக்கும் அன்னை, சிவ-சக்தி இணைவைச் சுட்டுவதாகச் சொல்லப்படுகின்றது.' எனினும் இளங்கன்னியாக இல்லாமல், சுருக்கம் விழுந்த தோற்றத்துடன், மூ்தாட்டியொருத்தி போல் காட்சிதரும் பூநகரன்னை, தான் பழைமைவாய்ந்த அன்னைத்தெய்வம் என்பதற்கு சான்றாகின்றாள். "தாவோ மௌ" என்றழைக்கப்படும் வியட்நாமிய அன்னைத்தெய்வ வழிபாட்டினர், அவளது ஆலயங்களுக்குப் பாதயாத்திரை செல்வதும், வெறியாட்டு மூலம் குறிகேட்பதும் என்று பக்திபூர்வமாக பூநகர் அன்னையை வழிபட்டு வருகின்றனர்.  

## மேலும் காண
- சாம் மக்கள்
- வியட்நாம்
# எபிசுகோபி கன்டோன்மண்டு



**எபிசுகோபி கன்டோன்மண்டு** (*Episkopi Cantonment*) சைப்பிரசு தீவிலுள்ள பிரித்தானிய கடல்கடந்த ஆட்புலமான அக்ரோத்திரி, டெகேலியாவின் தலைநகரம் ஆகும். இது ஓர் பிரித்தானியப் படைத்துறை அடித்தளமாக உள்ளது. இத்தீவிலுள்ள பிரித்தானிய படைத்துறை தளங்களில் இது பெரிதில்லை என்றபோதும் இது படைத்துறை மற்றும் குடியியல் நிர்வாகங்கள் இரண்டுக்கும் தலைமையகமாக உள்ளது. பிரித்தானிய சைப்பிரசு படைகளின் தலைமைப்பீடமாக உள்ளது.  

## மேற்சான்றுகள்
# அமெரிக்க பாடும் பறவை



**அமெரிக்க பாடும் பறவை** (*Thrush*) இது உலக அளவில் பரவியுள்ள பாடும் பறவை இனங்களில் ஒன்றாகும். இது துர்டிடே என்ற குடும்பத்தைச் சார்ந்தது ஆகும். இப்பறவையின் இறகு ஈப்பிடிப்பான் பறவையைப்போல் குட்டையாகக் காணப்படுகிறது. காட்டு பாடும் பறவையைப்போல் 21 கிராம் எடை கொண்டதாகக் காணப்படுகிறது. இவை நிலத்தில் வாழும் நத்தைகளையும், சிறிய பூச்சிகளையும் உண்டுவாழுகிறது.
# இ. மதுசூதனன்


**இ. மதுசூதனன்** (*E Madhusudhanan*) என்பவர் ஒரு தமிழக அரசியல்வாதி மற்றும் முன்னாள் தமிழக அமைச்சராவார். தமிழக சட்டமன்றத்துக்கு அனைத்திந்திய அண்ணா திராவிட முன்னேற்றக் கழகம் சார்பில் இராதாகிருஷ்ணன் நகர் தொகுதியில் 1991 சட்டமன்றத் தேர்தலின் போது போட்டியிட்டு வென்று, ஜெ.ஜெயலலிதாவின் அமைச்சரவையில் கைத்தறித்துறை அமைச்சராகப் பொறுப்பு ஏற்றார். இவர் அஇஅதிமுகவின் அவைத் தலைவராக இருக்கும் நிலையில், உடல்நலக் குறைவு காரணமாக 5 ஆகஸ்டு 2021 அன்று சென்னையில் மறைந்தார்.